smcproject/ml-wiki-sentences huggingface dataset:
ഇതിന്റെ ഉത്തരാർധം നിർമിച്ച് കാവ്യത്തെ പൂർണമാക്കിയത് ബാണഭട്ടന്റെ പുത്രനായ ഭൂഷണഭട്ടനാണ്.
(മറ്റൊരു പാരമ്പര്യത്തിൽ പുലിന്ദഭട്ട എന്നാണ് മകന്റെ പേര് കൊടുത്തിരിക്കുന്നത്.) ഈ കാവ്യത്തിന്റെ രസം ശൃംഗാരമാണ്.
അവലംബം പുറംകണ്ണികൾ (1896 translation by C. M. Ridding ) Bana's Kadambari (3rd ed) (1928).
Archived 2016-11-21 at the Wayback Machine .
M. R. Kale, Delhi: Motilal Banarasidass Kadambari - Purva Bagha on the Internet Archive (edition by Kasinatha Panduranga Parab) Kādambarī (Uttarabhāga) edited by P. V. Kane on the Internet Archive (1913)
കാദംബരി ദേവി കാദംബരി ദേവി
കാദംബരി ദേവി (ജീവിതകാലം : 1859 ജൂലായ്  5- 1884 ഏപ്രിൽ 21) ജ്യോതിരിന്ദ്രനാഥ് ടഗോറിന്റെ പത്നിയായിരുന്നു.
രബീന്ദ്രനാഥ ടഗോറിന്റെ ജ്യേഷ്ഠസഹോദരനായിരുന്നു  ജ്യോതിരിന്ദ്രനാഥ്.
സാഹിത്യത്തിലും സംഗീതത്തിലും കാദംബരി ദേവിക്ക് അഭിരുചിയുണ്ടായിരുന്നു.
അകാലമരണമടഞ്ഞ കാദംബരി, ആത്മഹത്യ ചെയ്തതാണെന്നും പറയപ്പെടുന്നു.
കാദംബരിയുടെ മരണം തനിക്കേറ്റ  ഏറ്റവും വലിയ മാനസികാഘാതമായിരുന്നെന്ന്  രബീന്ദ്രനാഥ് തന്റെ സ്മരണകളിൽ പറയുന്നു .
ജനനം, വിവാഹം
1859 ജൂലായ്  5-ന് കൊൽക്കത്തയിൽ ശ്യാം ഗാംഗുലിയുടെ മൂന്നാമത്തെ പുത്രിയായി കാദംബരി ദേവി ജനിച്ചു.
മാതാപിതാക്കൾ അവർക്കു നല്കിയ പേര് മാതംഗിനി എന്നായിരുന്നുവത്രെ.
ഒമ്പതാമത്തെ വയസ്സിൽ ജ്യോതിരിന്ദ്രനാഥ് ടഗോറുമായുള്ള വിവാഹം നടന്നു.
വിവാഹശേഷം  ഭർതൃഗൃഹത്തിലെ പേരായിരുന്നു കാദംബരി.
ജനനത്തിയതിക്കും പേരിനും പേരുമാറ്റത്തിനും രേഖീയമായ തെളിവുകളില്ല.
ജ്യോതിരിന്ദ്രനാഥിന് കാദംബരിയേക്കാൾ ഒമ്പതു വയസ്സുണ്ടായിരുന്നു .
രബീന്ദ്രനാഥിന് കാദംബരിയേക്കാൾ രണ്ടു വയസ്സു കുറവും.
കാദംബരിയുടേയും രബീന്ദ്രനാഥിന്റേയും പഠിത്തത്തിന്റെ ചുമതല ജ്യോതിരിന്ദ്രനാഥിനായിരുന്നു.
ചെറുപ്രായത്തിൽത്തന്നെ കവിതകളും കഥകളുമെഴുതിത്തുടങ്ങിയ രബീന്ദ്രനാഥിന്റെ  രചനകളെ ഏറ്റവുമാദ്യം വായിച്ച് വിലയിരുത്തിയിരുന്നത് കാദംബരിയായിരുന്നു .
കാദംബരിയും രബീന്ദ്രനാഥും തമ്മിലുടലെടുത്ത ബാല്യകാല ചങ്ങാത്തം കൗമാരത്തിലും യൗവനത്തിലും തുടർന്നു.
ഈ സൗഹൃദം പല തരത്തിൽ വ്യാഖ്യാനിക്കപ്പെട്ടിട്ടുണ്ട് , മരണം
രബീന്ദ്രനാഥ് ടഗോറിന്റെ വിവാഹം 1883 ഡിസമ്പർ  9-നായിരുന്നു.
നാലു മാസങ്ങൾക്കു ശേഷം 1884 ഏപ്രിൽ  21-ന്  കാദംബരി നിര്യാതയായി.
അധികമായ അളവിൽ കറപ്പു സേവിച്ച്  ആത്മഹത്യ ചെയ്തതാണെന്നും പറയപ്പെടുന്നു.
സുനിൽ ഗംഗോപാധ്യായുടെ പ്രഥം ആലോ (ആദ്യകിരണങ്ങൾ) എന്ന ചരിത്രനോവലിൽ ഇതേപ്പറ്റി പരാമർശം ഉണ്ട് .
നഷ്ടനീഡും   ചാരുലതയും
നഷ്ട നീഡ് (തകർന്ന കിളിക്കൂട്)  ടഗോർ 1901-ൽ എഴുതിയ നോവെല്ലയാണ് .
ഇത് പരോക്ഷമായി  കാദംബരിയും രബീന്ദ്രനാഥും തമ്മിലുള്ള  ബന്ധത്തെ സൂചിപ്പിക്കുന്നു എന്ന് അഭിപ്രായമുണ്ട്.
1964-ൽ സത്യജിത് റേ ഈ കഥ ചാരുലത എന്ന പേരിൽ  ചലച്ചിത്രമാക്കി , .
അവലംബം ↑ 1 2 {{ cite book }} :  CS1 maint: extra punctuation ( link ) ↑ ↑ ↑ ↑ ↑ ↑ ↑
ചന്ദനത്തോപ്പ് തീവണ്ടി നിലയം ഇംഗ്ലീഷ് വിലാസം https://ml.wikipedia.org/wiki/Chandanattop_railway_station
കേരളത്തിൽ കൊല്ലം ജില്ലയിലെ ചന്ദനത്തോപ്പിൽ സ്ഥിതിചെയ്യുന്ന ഒരു തീവണ്ടി നിലയമാണ് ചന്ദനത്തോപ്പ് തീവണ്ടി നിലയം അഥവാ ചന്ദനത്തോപ്പ് റെയിൽവേ സ്റ്റേഷൻ (സ്റ്റേഷൻ കോഡ് - CTPE ). 'എഫ് ക്ലാസ്' നിലവാരമുള്ള ഈ തീവണ്ടിനിലയം കൊല്ലം - ചെങ്കോട്ട തീവണ്ടിപ്പാതയിൽ കിളികൊല്ലൂർ തീവണ്ടിനിലയത്തെ കുണ്ടറ തീവണ്ടിനിലയവുമായി ബന്ധിപ്പിക്കുന്നു.
കൊല്ലം ജില്ലയിലെ 25 റെയിൽവേസ്റ്റേഷനുകളിലൊന്നാണ് ചന്ദനത്തോപ്പിൽ സ്ഥിതിചെയ്യുന്നത്.
കൊല്ലം - പുനലൂർ - കൊല്ലം , പുനലൂർ - മധുര - പുനലൂർ പാസഞ്ചറുകൾക്ക് ഇവിടെ സ്റ്റോപ്പ് അനുവദിച്ചിട്ടുണ്ട്.
കൊല്ലം ജില്ലയിലെ കശുവണ്ടി വ്യവസായ കേന്ദ്രങ്ങളിലൊന്നാണ് ചന്ദനത്തോപ്പ് .
1989-ലാണ് ഇവിടെ ഒരു തീവണ്ടിനിലയം സ്ഥാപിക്കുന്നത്.
ഈ നിലയം കൊല്ലം നഗരത്തിന്റെ അതിർത്തിയോടു ചേർന്ന് സ്ഥിതിചെയ്യുന്നു.
മാമ്മൂട്, മേക്കോൺ, കുഴിയം എന്നിവിടങ്ങളിൽ നിന്നുള്ളവരും ചന്ദനത്തോപ്പ് ഗവ.
ഐ.ടി.ഐ.യിലെ വിദ്യാർത്ഥികളും യാത്ര ചെയ്യുവാൻ ഈ തീവണ്ടിനിലയത്തെയാണ് ആശ്രയിക്കുന്നത്.
ചന്ദനത്തോപ്പ് തീവണ്ടിനിലയത്തിൽ നിന്നും 1.7 കിലോമീറ്റർ അകലെയാണ് കിളികൊല്ലൂർ തീവണ്ടി നിലയം സ്ഥിതിചെയ്യുന്നത്.
ഇന്ത്യയിൽ രണ്ടു തീവണ്ടിനിലയങ്ങൾ തമ്മിലുള്ള ഏറ്റവും കുറഞ്ഞ ദൂരമാണിത്.
തീവണ്ടികൾ തീവണ്ടി നം.
ആരംഭം ലക്ഷ്യം പേര്/ഇനം 56332 കൊല്ലം ജംഗ്ഷൻ പുനലൂർ പാസഞ്ചർ 56331 പുനലൂർ കൊല്ലം ജംഗ്ഷൻ പാസഞ്ചർ 56334 കൊല്ലം ജംഗ്ഷൻ പുനലൂർ പാസഞ്ചർ 56700 മധുര പുനലൂർ പാസഞ്ചർ 56333 പുനലൂർ കൊല്ലം ജംഗ്ഷൻ പാസഞ്ചർ 56336 കൊല്ലം ജംഗ്ഷൻ പുനലൂർ പാസഞ്ചർ 56335 ചെങ്ക്കോ്ട്ട കൊല്ലം ജംഗ്ഷൻ പാസഞ്ചർ 56701 പുനലൂർ മധുര പാസഞ്ചർ 56338 കൊല്ലം ജംഗ്ഷൻ പുനലൂർ പാസഞ്ചർ 56337 പുനലൂർ കൊല്ലം ജംഗ്ഷൻ പാസഞ്ചർ അവലംബം പുറംകണ്ണികൾ Chandanathope railway station എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചന്ദനവേമ്പ് ഇംഗ്ലീഷ് വിലാസം https://ml.wikipedia.org/wiki/Toona_ciliata
ഇന്ത്യയിലെ നിത്യഹരിത വനങ്ങളിൽ അപൂർവമായി കാണപ്പെടുന്ന ഇലകൊഴിയും വൃക്ഷമാണ് ചന്ദനവേമ്പ് .
28 മീറ്ററോളം പൊക്കം വയ്ക്കുന്ന ഈ മരത്തിന്റെ ( ശാസ്ത്രീയനാമം : Toona ciliata ) എന്നാണ് .
ഇന്ത്യൻ മഹാഗണിയെന്നും അറിയപ്പെടുന്ന ഈ മരം മതഗിരി വേമ്പ് , തുണീമരം എന്നും ഇംഗ്ലീഷിൽ ടൂണ എന്നും അറിയപ്പെടുന്നു.
ഓസ്ട്രേലിയ , ചൈന , മലേഷ്യ എന്നിവിടങ്ങളിലാണ് ഇവ സാധാരണമായി കാണപ്പെടുന്നത് .
ഇതിന്റെ തടിക്കു ചുവപ്പു നിറമാണ്.
തെക്കു-കിഴക്കേഷ്യൻ രാജ്യങ്ങളിൽ ഇലകൾ ഭക്ഷണമായി ഉപയോഗിക്കാറുണ്ട്.
പൂക്കൾ തേൻ ഉൽപ്പാദനത്തിൽ പ്രാധാന്യമുള്ളതാണ്.
കാറ്റിനെ തടയാനും അലങ്കാരവൃക്ഷമായും വനപുനരുദ്ഭവത്തിനും ഉപയോഗിക്കാറുണ്ട്.
രസാദി ഗൂണങ്ങൾ രസം : തിക്തം, മധുരം ഗുണം : സ്നിഗ്ധം വീര്യം : ശീതം വിപാകം : മധുരം ഔഷധ ഗുണം ചന്ദനവേമ്പിന്റെ തടി
പശ, പട്ട, പൂവ്, എണ്ണ, ഇല എന്നിവ ഔഷധ യോഗ്യമായ ഭാഗങ്ങളാണ്.
ത്രിദോഷങ്ങളെ ശമിപ്പിക്കുവൻ ശേഷിയുള്ള ഇവ ത്വക്ക് രോഗങ്ങൾ, ചൊറിച്ചിൽ, വൃണങ്ങൾ എന്നിവ ശമിപ്പിക്കുവാൻ ആയുർവേദത്തിൽ ഉപയോഗിക്കുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും കൂടുതൽ വിവരങ്ങൾ Archived 2013-07-22 at the Wayback Machine .
മറ്റു വിവരങ്ങൾ വിക്കിസ്പീഷിസിൽ Toona ciliata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Toona ciliata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചന്ദനസാരം
ഉത്കൃതിച്ഛന്ദസ്സിലുള്ള ഒരു സംസ്കൃതവർണ്ണവൃത്തമാ‍ണ് ചന്ദനസാരം .
എട്ടു ഭഗണങ്ങളും രണ്ടു ഗുരുക്കളും എന്ന് ഗണവ്യവസ്ഥ.
ലക്ഷണം “ എട്ടുഭകാരമിരണ്ടുഗുരുക്കളുമായ് വരുകിൽ കരുതീടതു ചന്ദനസാരം ” വൃത്തമഞ്ജരിയിലെ വൃത്തങ്ങൾ
ചന്ദേരി സാരി ഇംഗ്ലീഷ് വിലാസം https://ml.wikipedia.org/wiki/Chanderi_sari
മധ്യപ്രദേശിലെ ചന്ദേരിയിൽ പരമ്പരാഗത നെയ്ത്ത് ശൈലിയിൽ  നിർമ്മിക്കുന്ന സാരിയാണ് ചന്ദേരി സാരി.
(Chanderi Sarees) 2006 മാർച്ചിൽ സെപ്തംബറിൽ ചന്ദേരി സാരിയ്ക്ക് ഭാരതസർക്കാരിന്റെ ഭൗമസൂചിക അംഗീകാരം ലഭിച്ചു.
ചന്ദേരി നെയ്ത്ത് സംസ്കാരം രണ്ടാം നൂറ്റാണ്ടിനും ഏഴാം നൂറ്റാണ്ടിനും ഇടയിലാണ് കടന്നുവന്നത്.
സംസ്ഥാനത്തിന്റെ രണ്ട് സാംസ്കാരിക മേഖലകളായ മാൾവ , ബുന്ദൽഖണ്ഡ് അതിർത്തിയിലാണ് ഈ നെയ്ത്ത് സംസ്കാരം കാണപ്പെടുന്നത്.
വിന്ധ്യാചൽ മലനിരകളിലെ ജനങ്ങളുടെയിടയിൽ ഇതിൻറെ വൈവിധ്യമാർന്ന പാരമ്പര്യം നിലനിൽക്കുന്നുണ്ട്.
പതിനൊന്നാം നൂറ്റാണ്ടിൽ മാൾവ, മേഡ്വ, മദ്ധ്യ ഇന്ത്യ, ദക്ഷിണ ഗുജറാത്ത് എന്നിവിടങ്ങളിലെ വ്യാപാര കേന്ദ്രങ്ങൾ ഈ പ്രദേശത്തിന്റെ പ്രാധാന്യം വർദ്ധിപ്പിച്ചു.
പതിമൂന്നാം നൂറ്റാണ്ടിൽ ചന്ദേരി സാരി പാരമ്പര്യം ആരംഭിച്ചു.
തുടക്കത്തിൽ നെയ്ത്തുകാർ മുസ്ലിങ്ങളായിരുന്നു.
1350 കാലഘട്ടത്തിൽ ഝാൻസിയിൽ നിന്നുള്ള രാജകീയ നെയ്ത്തുകാരായ കോഷ്ട സമുദായത്തിൽപ്പെട്ടവർ ചന്ദേരിയിലേക്ക് താമസം മാറ്റി അവിടെ താമസിച്ചു.
മുഗൾ കാലഘട്ടത്തിൽ ചന്ദേരിയിലെ വസ്ത്രവ്യാപാരം അതിന്റെ ഉന്നതിയിലെത്തി.
തീമുകൾ, രൂപങ്ങളും
ശുദ്ധമായ സിൽക്ക്, ചന്ദേരി കോട്ടൺ, സിൽക്ക് കോട്ടൺ എന്നീ മൂന്ന് തരത്തിലുള്ള തുണി ഉപയോഗിച്ച് ചന്ദേരി സാരി നിർമ്മിക്കുന്നു.
പരമ്പരാഗത നാണയങ്ങൾ , പുഷ്പ കലകൾ, മയിൽ , ജ്യാമിതീയ രൂപകല്പനകൾ തുടങ്ങിയ വ്യത്യസ്തതരം ചിത്രങ്ങളുള്ള ചന്ദേരിസാരികൾ നിർമ്മിക്കുന്നു.
ഇന്ത്യയിലെ ഏറ്റവും മികച്ച സാരികളുടെ കൂട്ടത്തിൽ ഒന്നാണ് ഈ സാരികൾ.
ബ്രോക്കേഡ് (സ്വർണ്ണം, വെള്ളി എന്നീ നൂലുകൾ ഉപയോഗിച്ച് ചെയ്യുന്ന ചിത്രത്തയ്യൽ ), അല്ലെങ്കിൽ സാരി അഥവാ ജരി, ശുദ്ധ സിൽക്ക്, സുതാര്യമായ എംബ്രോയ്ഡറി എന്നിവ ചെയ്ത ചന്ദേരി സാരികൾ പ്രശസ്തമാണ്.
ഇതും കാണുക Surel Banarasi sari അവലംബം
ചന്ദി പ്രസാദ് ഭട്ട് ഇംഗ്ലീഷ് വിലാസം https://ml.wikipedia.org/wiki/Chandi_Prasad_Bhatt
ഗാന്ധിയൻ രീതിയിൽ പ്രവർത്തനം നടത്തുന്ന ഇന്ത്യക്കാരനായ ഒരു പരിസ്ഥിതിപ്രവർത്തകനും സാമൂഹ്യപ്രവർത്തകനാണ് ചന്ദി പ്രസാദ് ഭട്ട് ( Chandi Prasad Bhatt ) (चंडी प्रसाद भट्ट) (born 1934).
1964 -ൽ ഇദ്ദേഹം ഗോപേശ്വറിൽ തുടങ്ങിയ ദാശോളി ഗ്രാമ സ്വരാജ്യ സംഘ് (Dasholi Gram Swarajya Sangh) (DGSS)  ആണ് പിന്നീട് ചിപ്‌കൊ പ്രസ്ഥാനം ഉണ്ടാകുവാൻ ഇടയായത്.
ചിപ്കോ പ്രസ്ഥാനം ഉണ്ടാക്കുവാൻ മുൻപന്തിയിൽ നിന്ന ഭട്ടിന് 1982 -ൽ ഇതിന് മഗ്സാസേ പുരസ്കാരവും 2005 -ൽ പദ്മഭൂഷനും ലഭിക്കുകയുണ്ടായി.
ഇന്ത്യയിലെ ആദ്യ ആധുനിക പരിസ്ഥിതിപ്രവർത്തകനായി അറിയപ്പെടുന്ന ഭട്ടിന് 2013 -ൽ ഗാന്ധി സമാധാനപുരസ്കാരം ലഭിച്ചു.
ഉത്തരാഖണ്ഡിലെ ഗ്രാമീണമേഖലയിൽ ആണ് അദ്ദേഹം ജനിച്ചതും വളർന്നതും.
ചെറുപ്പത്തിലേ പിതാവ് നഷ്ടമായ അദ്ദേഹത്തിനു ബിരുദം പൂർത്തിയാക്കാൻ കഴിഞ്ഞില്ല.
പലയിടത്തും ചെറിയ ജോലികൾ ചെയ്താണ് ഭട്ട് ജീവിച്ചത്.
1956 -ൽ ജയപ്രകാശ് നാരായണന്റെ ഒരു പ്രസംഗം കേട്ടതോടെ ഭട്ടും കുറെ ചെറുപ്പക്കാരും സർവ്വോദയ പ്രസ്ഥാനത്തിലേക്ക് തിരിയുകയും ഭൂദാനപ്രസ്ഥാനത്തിലും ഗ്രാമദാനപ്രസ്ഥാനത്തിലും പ്രവർത്തിക്കുകയും ഉത്തരഖണ്ടിൽ അങ്ങോളമിങ്ങോളം മദ്യവിരുദ്ധപ്രചരണങ്ങളിൽ ഏർപ്പെടുകയും ചെയ്തു.
അവലംബം തിരഞ്ഞെടുത്ത ഗ്രന്ഥങ്ങൾ
(Selected Books) 1.
Pratikar Ke Ankur (Hindi) 2.
Adhure Gyan Aur Kalpanik Biswas per Himalaya Se Cherkhani Ghatak (Hindi) 4.
Eco-system of Central Himalaya 5.
Chipko Experience 6.
Parbat Parbat Basti Basti, Publisher NBT India അവാർഡുകളും പുരസ്കാരങ്ങളും
UNDP Global 500 Archived 2016-03-04 at the Wayback Machine .
Ramon Magsaysay Award for Community Leadership 1982 Archived 2015-09-24 at the Wayback Machine .
Padma Shri 1986 Archived 2014-08-14 at the Wayback Machine .
Padma Bhushan 2005 Archived 2014-08-14 at the Wayback Machine .
Awarded Gandhi Peace Prize for the year 2013 on 15 July 2014 by The President of India പുറത്തേക്കുള്ള കണ്ണികൾ "A Gandhian in Garhwal" by Ramachandra Guha, The Hindu, 2 June 2002 Archived 2004-01-17 at the Wayback Machine .
Hug the Trees!
by Mark Shepard Archived 2011-11-04 at the Wayback Machine .
Citation for the 1982 Ramon Magsaysay Award for Community Leadership Archived 2013-04-01 at the Wayback Machine .
and response Archived 2007-10-27 at the Wayback Machine .
Website of the Nanda Devi Campaign, the successor to the Chipko Movement Archived 2007-06-16 at the Wayback Machine .
The Chipko Movement Archived 2010-10-21 at the Wayback Machine .
↑ http://zeenews.india.com/news/nation/president-to-present-gandhi-peace-prize-today_947473.html
ചന്ദനത്തോപ്പ്‌ സമരം ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
ഈ ലേഖനം  2020 ഡിസംബർ മുതൽ പ്രത്യേക നിരീക്ഷണത്തിലാണ്.
ചന്ദനത്തോപ്പ്‌ വിപ്ലവം മഹത്തായ ഒരു തൊഴിലാളി സമരത്തിന്റെ പരിണത ഫലം തന്നെ ആയിരുന്നു.
മുതലാളി മാരുടെ സ്വേച്ഛാധിപത്യവും ഒപ്പം തൊഴിലാളികളുടെ സർക്കാർ എന്നറിയപ്പെടേണ്ടുന്ന കമ്യൂണിസ്റ്റ് സർക്കാരിന്റെ തൊഴിലാളി വിരുദ്ധ ചരിത്രവും ഈ വിപ്ലവത്തിൽ എഴുതി ചേർക്കപ്പെട്ടിരിക്കുന്നു.
ഈ വിപ്ലവം ആർ.എസ്.പി എന്നാ തൊഴിലാളി പ്രസ്ഥാനത്തിന്റെ തൊഴിലാളി വർഗ സമരത്തിന്റെ മുഖ മുദ്ര കൂടി ആണ്.
കൊല്ലം ജില്ലയിൽ കുണ്ടറക്ക് സമീപമാണ് ചന്ദനത്തോപ്പ് .
1958 ജൂലായ്‌ 25-തീയതി രാവിലെ പണി തുടങ്ങി അര മണിക്കൂറിനകം ചന്ദനത്തോപ്പ് ഹിന്ദുസ്ഥാൻ കാഷ്യൂ ഫാക്റ്ററി പ്രവർത്തനം നിർത്തി .
തൊഴിൽ നഷ്ടമായ ജീവനക്കാർ മുദ്രാവാക്യം വിളിച്ചുകൊണ്ട് അസിസ്റന്റ് മാനേജരെ കൂക്കി വിളിച്ചു .
കോപാകുലനായ മുതലാളി 26-മുതൽ ഫാക്ടറി ലോക്കൌട്ട് ചെയ്തു .
ലോക്കൌട്ട് ചെയ്ത ഫാക്റ്ററിയിൽ നിന്നും അണ്ടിപ്പരിപ്പ് നീക്കുന്നത് തൊഴിലാളികൾ തടഞ്ഞപ്പോൾ മുതലാളി പോലീസ്‌ സഹായം തേടി .
പിക്കറ്റിംഗ് നടത്തിയ സ്ത്രീ തൊഴിലാളികളെ മുടിക്ക് കുത്തിപ്പിടിച്ചു അസഭ്യവർഷത്തോടെ പോലീസ്‌ റൊഡിലേക്കെറിയുന്നത്‌ കണ്ട പുരുഷത്തൊഴിലാളികൾ ചാടിവീണു.
അതോടെ യാതൊരു മുന്നറിയിപ്പും കൂടാതെ പോലീസ്‌ വെടിവച്ചു .
രാമൻ എന്ന മദ്ധ്യവയസ്കനും സുലൈമാൻ എന്ന യുവാവും തൽക്ഷണം മരിച്ചു .
കമ്മൂണിസ്റ്റ് ഭരണകാലത്തെ ആദ്യത്തെ വെടിവയ്പ്‌ ആയിരുന്നു അത് ,വെടിവച്ചത് തൊഴിലാളിവർഗ സർക്കാർ .
വെടികൊണ്ടത് തൊഴിലാളികളുടെ നെഞ്ചിൽ .
അവിടെ കൂടിയ തൊഴിലാളികളെയും നാട്ടുകാരെയും പോലീസ്‌ പൊതിരെ തല്ലി .
കൊല്ലം ജില്ലയാകെ ഇളകി മറിഞ്ഞു .
കൊല്ലം ,കരുനാഗപ്പള്ളി താലൂക്കുകളിൽ ക്രിമിനൽ നടപടി നിയമത്തിലെ 144-വകുപ്പ് പ്രകാരം നിരോധനാജ്ഞ പ്രഖ്യാപിച്ചു .
മൃതദേഹങ്ങൾ കൊല്ലം ജില്ലാ ആശുപത്രിയിൽ പോസ്റ്റ്മോർട്ടത്തിനായി കൊണ്ടുവന്നപ്പോൾ ശ്രീ കണ്ഠൻനായരും ടി കെ ദിവാകരനും ബേബി ജോണും അവിടെയെത്തി .
ജില്ലാ ആശുപതിക്ക് മുന്നിൽ ആയിരങ്ങൾ തടിച്ചു കൂടി .
മൃതദേഹങ്ങൾ ബന്ധുക്കൾക്ക് വിട്ടു കൊടുക്കില്ല എന്ന കിംവദന്തി പരന്നതോടെ ആർ എസ് പിക്കാർ കോപാക്രന്തരായി .
ശ്രീ കണ്ഠൻനായരുടെ വിശ്വരൂപം കണ്ടു വിരണ്ട ജില്ല കലക്ടർ തിരുവനന്തപുരവുമായി ഫോണിൽ ബന്ധപ്പെട്ടു .
സാക്ഷാൽ സി പി രാമസ്വാമി അയ്യരെ തിരുവിതാംകൂറിൽ നിന്നും കെട്ടുകെട്ടിച്ച ശ്രീ കണ്ഠൻനായരെ ടി വി തോമസിനോളം നന്നായി മറ്റാർക്കറിയാം ?
മൃതദേഹങ്ങൾ വിട്ടുകൊടുക്കാൻ ടി വി നിർദ്ദേശിച്ചു .
ചെങ്കൊടിയിൽ പൊതിഞ്ഞ മൃതദേഹങ്ങൾ വിലാപയാത്രയായി ചന്ദനതോപ്പിൽ കൊണ്ട് പോയി സംസ്കരിച്ചു .
കമ്മൂണിസ്റ്റ് പാർട്ടിയുടെ സ്റ്റേറ്റ്‌ കൌൺസിൽ യോഗം നടക്കുമ്പോഴാണ് ചന്ദനത്തോപ്പ് വെടിവയ്പ്പ് നടന്ന വിവരം കിട്ടുന്നത് .
വെടിവയ്പ്പിനെ അപലപിക്കുക ,പരസ്യാന്വേഷണം നടത്തുക ,മരിച്ചവരുടെ കുടുംബങ്ങൾക്ക് നഷ്ടപരിഹാരം നൽകുക എന്നീ അഭിപ്രായങ്ങൾ ഉയർന്നു വന്നു .
നീണ്ട ചർച്ചകൾക്കൊടുവിൽ തീരുമാനം പക്ഷെ നേർ വിപരീതം ആയിരുന്നു .
പോലീസ്‌ വെടിവയ്പിനെ ന്യായീകരിച്ചുകൊണ്ട് സ്റ്റേറ്റ്‌ കൌൺസിൽ പ്രമേയം പാസ്സാക്കി .
അക്രമാസക്തരായ തൊഴിലാളികൾ പോലീസിനെ ആക്രമിച്ചപ്പോൾ പ്രാണരക്ഷാർത്ഥം വെടിവയ്ക്കുകയാണുണ്ടായത് എന്ന് സർക്കാർ പ്രസ്‌ നോട്ടിറക്കി .
അത് കാണാൻ സി പി രാമസ്വാമി അയ്യരും പറവൂർ ടി കെ നാരായണ പിള്ളയും അപ്പോഴും ജീവിച്ചിരിപ്പുണ്ടായിരുന്നു .
1959 മെയ്‌ 4നു ആഭ്യന്തരമന്ത്രി കൃഷ്ണയ്യരെ ചവറയിൽ വച്ച് ആർ എസ് പിക്കാർ സ്റ്റേറ്റ്‌ കാറിൽ നിന്നും വലിച്ചിറക്കി മർദ്ദിച്ചു .
മെയ്‌ 14-നു ആഭ്യന്തരവകുപ്പ് കൃഷ്ണയ്യരിൽ നിന്നും മാറ്റി അച്ചുതമേനോനെ ഏല്പിച്ചു........
ജൂലായ് 26  ഇന്നും ആർ.എസ്.പി എന്ന രാഷ്ട്രീയ പ്രസ്ഥാനം ചന്ദനത്തോപ്പ്‌ രക്ത സാക്ഷി ദിനമായി ആചരിക്കുന്നു.
ചന്ദാമാമ ഇംഗ്ലീഷ് വിലാസം https://ml.wikipedia.org/wiki/Chandamama_(Malayalam_Movie)
മുരളീകൃഷ്ണന്റെ സംവിധാനത്തിൽ കുഞ്ചാക്കോ ബോബൻ , ജഗതി ശ്രീകുമാർ , സുധീഷ് , സുലേഖ എന്നിവർ പ്രധാനവേഷങ്ങളിൽ അഭിനയിച്ച് 1999-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ചന്ദാമാമ .
സുവർണ്ണരേഖ ക്രിയേഷൻസിന്റെ ബാനറിൽ പ്രേമൻ , സാബു ചെറിയാൻ എന്നിവർ ചേർന്ന് നിർമ്മിച്ച ഈ ചിത്രം ഷോഗൺ ഫിലിം റിലീസ് ആണ് വിതരണം ചെയ്തത്.
ഈ ചിത്രത്തിന്റെ കഥ മുരളീകൃഷ്ണന്റേതാണ് .
അഭിനേതാക്കൾ അഭിനേതാവ് കഥാപാത്രം കുഞ്ചാക്കോ ബോബൻ ഉണ്ണി ജഗതി ശ്രീകുമാർ ഈപ്പച്ചൻ സുധീഷ് ദാസൻ ഹരിശ്രീ അശോകൻ പാർത്ഥൻ ഒടുവിൽ ഉണ്ണികൃഷ്ണൻ ഫാദർ കലാഭവൻ നവാസ് മോനായി ജനാർദ്ദനൻ തമ്പി കൊച്ചിൻ ഹനീഫ നട്‌വർ ലാൽ സിദ്ദിഖ് മാത്യു വശിപറമ്പൻ എൻ.എഫ്. വർഗ്ഗീസ് മാമ്പുള്ളി സി.ഐ. പോൾ വക്കച്ചൻ സുലേഖ ഗേളി മയൂരി ആനി കൽപ്പന കാർത്ത്യായനി പൊന്നമ്മ ബാബു ത്രേസ്യ മമത കുൽക്കർണ്ണി സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് ഔസേപ്പച്ചൻ ആണ്.
ഗാനങ്ങൾ ചന്ദാമാമാ – എം.ജി. ശ്രീകുമാർ , കെ.എസ്. ചിത്ര ചിരിയൂഞ്ഞാൽ – കെ.ജെ. യേശുദാസ് റോജാപ്പൂ കവിളത്ത് – ഉണ്ണിമേനോൻ ഒരു കുമ്പിൾ പൊന്നും പൂവും – കെ.ജെ. യേശുദാസ് ആ‍കാശക്കോട്ടയിലെ – മലേഷ്യാ വാസുദേവ് , ഔസേപ്പച്ചൻ ഒരു കുമ്പിൾ പൊന്നും – എം.ജി. ശ്രീകുമാർ , കോറസ് ചിരിയൂഞ്ഞാൽ – കെ.എസ്. ചിത്ര റോജാപ്പൂ കവിളത്ത് – സുജാത മോഹൻ അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം വേണു ചിത്രസം‌യോജനം ടി.ആർ. ശേഖർ , കെ.ആർ. ഗൌരീശങ്കർ കല വത്സൻ ചമയം പി.എൻ. മണി വസ്ത്രാലങ്കാരം വേലായുധൻ കീഴില്ലം നൃത്തം കല സംഘട്ടനം മലേഷ്യ ഭാസ്കർ നിർമ്മാണ നിയന്ത്രണം പീറ്റർ ഞാറയ്ക്കൽ നിർമ്മാണ നിർവ്വഹണം രാജു ഞാറയ്ക്കൽ , ക്ലിന്റൺ പെരേര പുറത്തേക്കുള്ള കണ്ണികൾ ചന്ദാമാമ ഇന്റർനെറ്റ് മൂവി ഡാറ്റാബേസിൽ ചന്ദാമാമ – മലയാളസംഗീതം.
ചന്ദാമാമ (മാസിക) ഇംഗ്ലീഷ് വിലാസം https://ml.wikipedia.org/wiki/Chandamama
ചന്ദാമാമ കുട്ടികൾക്കുള്ള ഒരു ക്ലാസിക് ഇന്ത്യൻ മാസികയായിരുന്നു.
വർഷങ്ങളോളം നീണ്ടുനിന്ന ഭാഗങ്ങൾ ഉൾക്കൊള്ളുന്ന പുരാണ കഥകളും മന്ത്രവാദക്കഥകളും ചന്ദാമാമ പ്രസിദ്ധീകരിച്ചു.
തുടക്കത്തിൽ തെലുങ്ക് ചലച്ചിത്രനിർമ്മാതാക്കളായ ബി.നാഗി റെഡ്ഡിയും ചക്രപാണിയും ചേർന്ന് "ചന്ദാമാമ " എന്ന മാസിക ആരംഭിച്ചു.
കൊടവട്ടിഗന്തി കുടംബ റാവു ആയിരുന്നു എഡിറ്റർ.
കൊടവട്ടിഗന്തി കുടംബ റാവു വിന്റെ സുഹൃത്ത് ആയിരുന്ന തെലുങ്ക് സാഹിത്യത്തിലെ ചക്രപാണിയും ചേർന്നാണ് എഡിറ്റ് ചെയ്തിരുന്നത്.
1980 ആഗസ്റ്റിൽ അദ്ദേഹം മരിക്കുന്നതുവരെ 28 വർഷത്തോളം എഡിറ്റ് ചെയ്തിരുന്നു.
2007-ൽ ചന്ദാമാമയെ മുംബൈ ആസ്ഥാനമായ ഒരു സോഫ്റ്റ്‌വേർ സേവന സ്ഥാപനമായ ജിയോടെസിക് വാങ്ങുകയും ചെയ്തു.
60 വർഷത്തെ പഴക്കമുള്ള മാഗസിൻ ഡിജിറ്റൽ യുഗത്തിൽ അവർ ആസൂത്രണം ചെയ്യാൻ തീരുമാനിച്ചു.
എങ്കിലും ആ സമയത്ത് പ്രവർത്തനരഹിതമായിരുന്ന മാഗസിന്റെ വായ്പ ജിയോഡെസിക് തന്നെ തിരിച്ചടയ്ക്കാൻ മുംബൈ ഹൈക്കോടതി ഉത്തരവിടുകയും ചെയ്തു.
2016 ജൂലൈയിൽ, മാസികയുടെ നിലവിലെ സ്ഥിതി അജ്ഞാതമാണ്.
മാതൃ കമ്പനിയായ ജിയോഡെസിക് ലയനാവസ്ഥയിലായതിനാൽ ചന്ദമാമ ബ്രാൻഡും ഐപിയും യഥാസമയം വിറ്റുപോകുമെന്ന് പ്രതീക്ഷിക്കുന്നു.
മാസികയുടെ ഔദ്യോഗിക വെബ്‌സൈറ്റ് കാലഹരണപ്പെടാനും നിർത്തലാക്കാനും മാഗസിൻ ഉടമകൾ അനുവദിക്കുകയും ചെയ്തെങ്കിലും നിലവിലെ വെബ്‌സൈറ്റ് ചന്ദമാമ മാസികയുമായി ബന്ധപ്പെടുത്തിയിട്ടില്ല.
ആന്ധ്രയിലെ തെലുങ്കിലെ യുവ എഴുത്തുകാരെ പ്രോത്സാഹിപ്പിച്ച് മാഗസിൻ വികസിപ്പിച്ചെടുക്കുകയും തെലുങ്ക് ശൈലിക്ക് അനുസൃതമായി ഇന്ത്യൻ പുരാണത്തിലെ പതിറ്റാണ്ടുകളായി തെലുങ്കു ഭാഷയിലുള്ള സാഹിത്യസൃഷ്ടികൾ പൂർണ്ണമായും ഉൾക്കൊള്ളുന്ന ഈ പുസ്തകം കുടുംബറായോ ആണ് വികസിപ്പിച്ചെടുത്തത്.
കുറച്ച് നാടോടിക്കഥകൾ ചേർത്ത് കഥകളും  ദസരി സുബ്രഹ്മണ്യമാണ് എഴുതിയിരുന്നത്.
അദ്ദേഹം എഴുതിയ പാതാള ദുർഗം പോലുള്ള കഥകൾ വളരെ ജനപ്രിയമാണ്.
2008 നവംബറിൽ ഇതിനെ പുനർരൂപകൽപ്പന ചെയ്യുകയും ഭാഷ, അവതരണം, കലാസൃഷ്ടി, ഉള്ളടക്കം എന്നിവയിൽ ആധുനികവൽക്കരിക്കുകയും ചെയ്തു.
വിക്രം-വേതാൾ, പുരാണ കഥകൾ തുടങ്ങിയ പഴയ ജനപ്രിയപ്പെട്ടവകൾ തുടർന്നുകൊണ്ടുപോവുകയും, സമകാലിക കഥകൾ, സാഹസിക കഥകൾ, സ്പോർട്സ്, ടെക്നോളജി, വാർത്താ പേജുകൾ തുടങ്ങിയവ ഉൾപ്പെടെ നിരവധി പുതിയ കൂട്ടിച്ചേർക്കലുകൾ ഉണ്ടായി.
കുട്ടികളുടെ സാഹിത്യത്തിലെ പുതിയ പ്രവണതകൾ കണക്കിലെടുത്ത്, അക്കാദമിക് പഠനത്തിനും അതിന്റെ വിശകലനത്തിനും ഉയർന്നുവരുന്ന പ്രാധാന്യം കണക്കിലെടുത്ത്, ചന്ദാമാമ അതിന്റെ എഡിറ്റോറിയൽ നയങ്ങൾ കാലങ്ങളായി അനുസരിച്ച് നിലനിർത്താൻ ശ്രമിച്ചിരുന്നു.
ഏറ്റവും പഴക്കമുള്ള ബ്രാൻഡെന്ന നിലയിൽ, വായനക്കാർക്ക് വേണ്ടി വിനോദം, സെൻസിറ്റീവ്, വിദ്യാഭ്യാസ സാഹിത്യം, വിതരണം ചെയ്യാനുള്ള ചുമതല എന്നിവ ചന്ദാമാമ ഏറ്റെടുത്തു.
ചന്ദാമാമ 13 ഭാഷകളിലും (ഇംഗ്ലീഷ് ഉൾപ്പെടെ) പ്രസിദ്ധീകരിച്ചിരുന്നു.
200,000 വായനക്കാരുമുണ്ടായിരുന്നു.
തനതായ ശൈലിയിലെ കഥപറച്ചിൽ
തനതായ ശൈലിയിൽ കഥ പറയുന്നതിനായി ഒരു  മാസിക തയ്യാറാക്കി.
എപ്പോഴും ഒരു ധാർമ്മിക മൂല്യങ്ങളുടെ ഒരു സാധാരണ ത്രെഡ് ബന്ധിക്കുകയും ഒരു മുത്തശ്ശിക്കഥയുടെ ശൈലിയിൽ പ്രിന്റ് ചെയ്യുകയും ചെയ്തു.
പ്രസിദ്ധീകരിച്ച കഥകൾ ഇന്ത്യയിലെ ചരിത്രപരവും ആധുനികവുമായ നിരവധി ഗ്രന്ഥങ്ങളിൽ നിന്നും മറ്റ് രാജ്യങ്ങളിൽ നിന്നും എടുത്തവയാണ്.
പുരാണങ്ങൾ, ഇതിഹാസങ്ങൾ, കെട്ടുകഥകൾ, ഉപമകൾ, ഉപയോഗപ്രദമായ കേട്ടുകേൾവികൾ എന്നിവപോലും മതിപ്പുളവാക്കുന്ന മനസ്സിനെ പോഷിപ്പിക്കുന്നതിന് അനുയോജ്യമായ രീതിയിൽ ചെയ്തിട്ടുണ്ട്.
പുരാതന സംസ്‌കൃത കൃതിയായ ബൈറ്റൽ പാച്ചിസിയുടെ അനുകരണമായ വിക്രമാദിത്യ രാജാവിന്റെയും വെറ്റാലയുടെയും (വാമ്പയർ) കഥകളിൽ ഉൾച്ചേർത്ത കഥകൾ ഈ മാസികയ്ക്ക്‌ പ്രശസ്തി നേടി.
ജനപ്രിയ ടിവി സീരിയലുകളിലും അവ ഉൾപ്പെടുത്തി.
ഓരോ പ്രശ്നത്തിലും ഒരു വാഗ്ദാന നിവൃത്തിയിൽ നിന്നും തടയാനായി വേതാളം ഓരോ ചോദ്യം നടത്തുന്നു.
വിക്രമാദിത്യ രാജാവിനെ സംബന്ധിച്ചിടത്തോളം, ഒരു ധാർമ്മിക പ്രതിസന്ധി ഇതിൽ ഉൾക്കൊള്ളുന്നു.
ബുദ്ധിമാനായ രാജാവ് ചോദ്യങ്ങൾക്ക് ശരിയായി ഉത്തരം നൽകുന്നു.
അങ്ങനെ വേതാളം  പരാജയപ്പെടുകയും രാജാവിനെ വീണ്ടും വീണ്ടും  വേതാളത്തിന് ഉത്തരം നല്കാൻ പ്രേരിപ്പിക്കുകയും ചെയ്യുന്നു.
1947 ജൂലൈയിൽ ചന്ദാമാമയുടെ ആദ്യത്തെ പതിപ്പ് പുറത്തിറങ്ങി.
മാഗസിൻ സ്ഥാപകൻ എഡിറ്റർ ബി. നാഗി റെഡ്ഡി പിന്നീട് തെന്നിന്ത്യയിലെ ഒരു പ്രമുഖ ചലച്ചിത്ര നിർമാതാവായി മാറി.
നാഗി റെഡ്ഡിയുടെ സുഹൃത്തായ ചക്രപാണി മാസികയ്ക്കു പിന്നിലുള്ള ശക്തിയായിരുന്നു.
അദ്ദേഹത്തിന്റെ ദർശനം, ലക്ഷ്യം വായനക്കാരനെ മനസ്സിലാക്കൽ എന്നിവയും മാസികയ്ക്ക് പേരും പ്രശസ്തിയും നേടിക്കൊടുത്തു.1947 ജൂലൈയിൽ തെലുങ്കിലും തമിഴിലും ആദ്യമായി അംബുലിമാമ എന്ന പേരിൽ പ്രസിദ്ധീകരിച്ചു.
1949 ജൂലൈയിൽ കന്നഡ പതിപ്പ് ആദ്യമായി പ്രത്യക്ഷപ്പെട്ടു.
തുടർന്ന് 1949 ആഗസ്ത് [ഹിന്ദി]]യിലും.
1952 ഏപ്രിലിൽ പ്രസിദ്ധീകരിച്ച മറാത്തി (ചന്ദോബ), മലയാളം (അമ്പിളി അമ്മാവൻ എന്ന പേരിൽ), 1954 ൽ ഗുജറാത്തി , 1955- ൽ ഇംഗ്ലീഷ് , 1955, ഒറിയ (ജഹ്നനാമം), 1956 -ൽ സിന്ധി 1972- ൽ ബംഗാളി , 1975- ൽ പഞ്ചാബി , 1976- ൽ ആസാമീസ് , 1978 -ൽ സിംഹള , 1984- ൽ സംസ്കൃതം , 2004- ൽ സാൻഡലി എന്നിവയിലും പ്രസിദ്ധീകരണം നടത്തി.
പഞ്ചാബി , സിന്ധി , സിൻല എഡിഷനുകൾ ഒരു ചെറിയ കാലയളവിൽ മാത്രമാണ് പ്രസിദ്ധീകരിച്ചത്.
1957 ഒക്ടോബർ മുതൽ 1970 ജൂൺ വരെ ഇംഗ്ലീഷിൽ പ്രസിദ്ധീകരിക്കപ്പെട്ടില്ല.
തൊഴിൽ തർക്കങ്ങൾ കാരണം 1998-ൽ മാസിക പ്രസിദ്ധീകരണം അവസാനിപ്പിച്ചു.
എന്നിരുന്നാലും ഒരു മാസത്തിനുശേഷം മാസിക വീണ്ടും പുനഃരാരംഭിച്ചിരുന്നു.
ഇത് 12 ഇന്ത്യൻ, ഇംഗ്ലീഷ് ഭാഷകളിലും ലഭ്യമായിരുന്നു.
പല പതിറ്റാണ്ടുകളായി ചന്ദാമാമയുടെ ചിത്രകാരന്മാർ മാസികയുടെ രൂപം നിർവ്വചിച്ചിട്ടുണ്ട്.
അവർ എം.ടി.വി. ആചാര്യ, ടി. വീര രാഘവൻ.
വാപ്പാ എന്ന് ഒപ്പുവച്ച വദ്ദാദി പാപ്പയ്യ; കേശവ എന്ന് ഒപ്പുവച്ച കേശവ റാവു; എം ഗോഖലെ എന്നിവരായിരുന്നു.
1951-ൽ ചന്ദാമാമയിൽ ചേർന്ന ശങ്കർ എന്ന കെ. ശിവശങ്കരൻ എന്നിവർ 1951 മുതൽ 2011വരെ പ്രവർത്തിച്ചിരുന്നു.
6 ദശാബ്ദങ്ങളുടെ അനിയന്ത്രിത ബന്ധത്തിൽ!
ശക്തിദാസ് പോലുള്ള പിൽക്കാല കലാകാരന്മാർ, റസി ആയി ഒപ്പുവച്ച എം. കെ. ബാഷ; ഗാന്ധി അയ്യ, അക്ക ഗാന്ധി, പി മഹേഷ് (മാഹി) എന്നിവരും മാസിക നിലവിലുള്ള സമയത്ത് പ്രവർത്തിച്ചിരുന്നു.
തുടക്കത്തിൽ, കവറുകൾ നാലു നിറങ്ങളിലാണ് അച്ചടിച്ചത്.
ഉൾപേജുകളിൽ ചിത്രീകരണങ്ങളും ഉപയോഗിച്ചിരുന്നു.
ഈ പദത്തിന്റെ കർശനമായ അർത്ഥത്തിൽ, ചന്ദമാമയുടെ ഓരോ പേജിലും ഒരു ചിത്രത്തോടൊപ്പം ഒരു ചിത്രകഥ നിര തന്നെയുണ്ടെങ്കിലും ചന്ദമാമ ഒരു കോമിക്ക് പുസ്തകമായിരുന്നില്ല.
ആരംഭം മുതൽ മാഗസിൻ സ്ഥാപകന്റെ കുടുംബത്തിന്റെ കൈകളിലായിരുന്നു.
നിലവിലെ പ്രസാധകനായ ബി വിശ്വനാഥ് റെഡ്ഡി ഈ മാസികയുടെ മേൽനോട്ടം തന്റെ പിതാവിൽ നിന്നും ഏറ്റുവാങ്ങിയിരുന്നു.
1999-ൽ കമ്പനി ഒരു പബ്ളിക് ലിമിറ്റഡ് കമ്പനിയായി ഉയർന്നു.
മോർഗൻ സ്റ്റാൻലിയും കമ്പനിയിൽ ഓഹരി വാങ്ങുകയും ചെയ്തു.
ജിയോഡെഷിക്കിന്റെ അവസാന എഡിറ്റർ പ്രശാന്ത് മുള്ളക്കറായിരുന്നു.
2006 ഓഗസ്റ്റിൽ ചന്ദാമാമയിൽ ഡിസ്നി ഓഹരി വാങ്ങാൻ തീരുമാനിച്ചിരുന്നു എന്ന് റിപ്പോർട്ട് ചെയ്യപ്പെട്ടു.
2007-ൽ ചന്ദാമാമ ടെക്നോളജി കമ്പനി ജിയോഡെഷിക്ക് ഇൻഫോർമേഷൻ സിസ്റ്റംസ് ഏറ്റെടുക്കുകയും ചെയ്തു.
2016 ജൂലൈയിൽ , മാസികയുടെ നിലവിലെ സ്ഥിതി അജ്ഞാതമാണ്.
മാതൃസ്ഥാപന കമ്പനിയായ ജിയോഡെസിക് ലയനാവസ്ഥയിലാണ്.
ചന്ദാമാമ ബ്രാൻഡും ഐ പി യും വിൽക്കുമെന്ന് പ്രതീക്ഷിക്കുന്നു.
21-ാം നൂറ്റാണ്ടിൽ ചന്ദാമാമ
ഡിജിറ്റൽ ലൈബ്രറികളിലൂടെയും വെബ്ബിലൂടെയും അതിന്റെ ഉള്ളടക്കത്തെ കൂടുതൽ ഡിജിറ്റൽവൽക്കരിക്കുകയും ലഭ്യമാക്കുകയും ചെയ്യാനായി ചന്ദാമാമ ഒരു ടെക്നോളജി കമ്പനി ഏറ്റെടുക്കുകയും ചെയ്തു .
കൂടാതെ, ചന്ദാമാമയുടെ മൾട്ടിമീഡിയകളും സി.ഡി.കളും പ്രസിദ്ധീകരിക്കപ്പെട്ടു.
2007 അവസാനത്തോടെ, പ്രസിദ്ധീകരിക്കപ്പെട്ട പ്രസിദ്ധീകരണത്തിനു പുറത്തുള്ള വിവരവും ഉള്ളടക്കവും ആവശ്യപ്പെടുന്ന വായനക്കാർക്ക് മെച്ചപ്പെട്ട രീതിയിൽ പുതുക്കിയെടുക്കുന്നതിനുള്ള പുതുക്കിയ ഇന്റർനെറ്റ് സാന്നിദ്ധ്യം ചന്ദാമാമ പുറത്തിറക്കി.
ഇൻഡ്യൻ കഥപറയൽ പാരമ്പര്യത്തെ റേഡിയോയിലൂടെ തൽസമയത്തിലേക്ക് കൊണ്ടുവരാൻ സാറ്റലൈറ്റ് റേഡിയോ സർവീസ് പ്രൊവൈഡർ വേൾഡ്സ്പേസുമായി ബന്ധിപ്പിച്ചിരിക്കുന്നു.
2008 ജൂലൈയിൽ പ്രസിദ്ധീകരണം തപാൽ, ഇംഗ്ലീഷ്, ഹിന്ദി, തമിഴ് ഭാഷകളിലുള്ള ഓൺലൈൻ പോർട്ടൽ ആരംഭിച്ചു.
എല്ലാ ഇന്ത്യൻ ഭാഷകളിലെയും അറുപതു വർഷത്തെ പ്രസിദ്ധീകരണം ഉടൻ ഓൺലൈനിൽ സമർപ്പിക്കുമെന്ന് അറിയിച്ചിരുന്നു.
അവലംബം പുറം കണ്ണികൾ rediff.com article Interview with B.Vishwanatha Reddy An article about Sankar in The Hindu Chandamama Site for Old Magazines
ചിത്ര മുദ്‌ഗൽ
കേന്ദ്ര സാഹിത്യ അക്കാദമി പുരസ്കാരം ലഭിച്ച ഹിന്ദി സാഹിത്യകാരിയാണ് ചിത്ര മുദ്‌ഗൽ (10 ഡിസംബർ 1944).
ആധുനിക ഹിന്ദി സാഹിത്യ രംഗത്തെ പ്രമുഖയാണ്.
ചൈന്നൈയിൽ ജനിച്ച ചിത്ര പഠിച്ചതും വളർന്നതും മുംബൈയിലാണ്.
ഹിന്ദി സാഹിത്യത്തിൽ എം.എ. ബിരുദം നേടി.
സരിക സാഹിത്യ മാസികയുടെ പത്രാധിപർ അവാധ് നാരായൻ മുദ്ഗലിനെ വിവാഹം കഴിച്ചു.
ചിത്രയുടെ ആവൻ എന്ന നോവൽ മുംബൈയിലെ ദത്താ സാമന്തിന്റെ കാലത്തെ തൊഴിലാളി മുന്നേറ്റത്തിന്റെ കഥയാണ്.
ഹിന്ദി നോവൽ സാഹിത്യത്തിലെ നാഴികക്കല്ലായി ഈ രചനയെ വിമർശകർ വാഴ്ത്തി.
പ്രമുഖ ട്രേഡ് യൂണിയൻ നേതാവായ ശങ്കർ ഗുഹ നിയോഗിയുടെ വധത്തെത്തുടർന്നാണ് ഈ ചിത്ര ഈ നോവൽ എഴുതിത്തുടങ്ങുന്നത്.
ഡോ. ദത്ത സാമന്തിന്റെ മരണത്തിനു ശേഷമാണ് നിയോഗി കൊല്ലപ്പെടുന്നത്.
കൃതികൾ ആവൻ സാന്ധ്യനൊമ്പരങ്ങൾ പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം വ്യാസ് സമ്മാൻ അവലംബം ↑ ↑ http://sahitya-akademi.gov.in/pdf/sahityaakademiawards2018.pdf പുറം കണ്ണികൾ Writer without a pause, pen for a cause Archived 2008-10-15 at the Wayback Machine .
Streeshakti -  The Parallel Force Archived 2008-10-15 at the Wayback Machine .
ചിത്രകഥ ഇംഗ്ലീഷ് വിലാസം https://ml.wikipedia.org/wiki/Comics
ചിത്രങ്ങളും വാക്കുകളും ഉപയോഗിച്ചു കഥ പറയുന്ന കലയെയാണ് കോമിക്സ് അല്ലെങ്കിൽ ചിത്രകഥ എന്ന് വിളിക്കുന്നത്.
ഇതും കാണുക അമർചിത്രകഥ മായാവി (ചിത്രകഥ) മാത്യൂസിന്റെ ചിത്രകഥകൾ Archived 2013-06-19 at the Wayback Machine .
ചിത്ര രാമകൃഷ്ണ ഇംഗ്ലീഷ് വിലാസം https://ml.wikipedia.org/wiki/Chitra_Ramakrishna ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ചിത്ര രാമണ്ണ
നാഷണൽ സ്റ്റോക്ക്‌ എക്സ്ചേഞ്ച്‌ ഓഫ് ഇന്ത്യായുടെ മാനേജിങ് ഡയറക്ടറും ചീഫ് എക്‌സിക്യൂട്ടീവ് ഓഫീസറുമാണ് ചിത്ര രാമകൃഷ്ണ .
1990-ൽ ഭാരത സർക്കാർ സ്റ്റോക്ക് എക്സ്ചേഞ്ച്‌ തുടങ്ങിയപ്പോൽതന്നെ ഐ.ഡി.ബി.ഐയിൽ ഉദ്യോഗസ്ഥയായിരുന്ന ചിത്ര രാമകൃഷ്ണ അതിലംഗമായിരുന്നു.
2011-ൽ യു.ടി.ഐയിടെ ചെയർമാൻ സ്ഥാനതിന്റെ അവസാന രണ്ടുപേരുടെ പട്ടികയിൽ ചിത്ര ഇടം നേടിയിരുന്നു.
ചിത്രകല ഇംഗ്ലീഷ് വിലാസം https://ml.wikipedia.org/wiki/Painting മൊണാലിസ , ഡാവിഞ്ചിയുടെ ഏറ്റവും പ്രശസ്തമായ രചന
ആശയങ്ങളെ ചിത്രരൂപേണ ഒരു മാധ്യമത്തിലേക്കു പകർത്തുന്ന കലയാണു ചിത്രകല.
പ്രാചീനകാലം മുതൽക്കേ മനുഷ്യൻ തന്റെ ആശയങ്ങൾ ചിത്രകലയിലൂടെ വിനിമയം ചെയ്യുന്നുണ്ട്‌.
ചിത്രകല മനുഷ്യന്റെ ബൌധിക വ്യയാമത്തിലൂടെ ഉരുവാകുന്നു എന്നു കരുതാം.
ചിത്രകലയിലൂടെ സംവേദിക്കപ്പടുന്ന ആശയങ്ങൾ കാഴ്ചക്കാരിൽ വിവിധ വികാരങ്ങളുണർത്തുന്നു.
ഒരു ചിത്രത്തിന്‌ ആയിരം വാക്കുകളുടെ വിലയുണ്ട്‌ എന്നൊരു ചൊല്ലുമുണ്ട്‌.
ജലച്ചായം, എണ്ണച്ചായം, അക്രിലിക്ക് തുടങ്ങി നിരവധി ചായങ്ങൾ ചിത്രകലക്ക് ഇപ്പോൾ ഉപയോഗിക്കാറുണ്ട്.
ആധുനിക കാലഘട്ടത്തിൽ ഡിജിറ്റൽ ചിത്രകല എന്ന ഒരു ശാഖയും ഉണ്ടായിട്ടുണ്ട് .
ലോക ചിത്രകാരന്മാർ
വിശ്വവിഖ്യാതരായ ആദ്യകാല ചിത്രകാരന്മാർ: ലിയനാർഡോ ഡാ വിഞ്ചി റാഫേൽ മൈക്കെലാഞ്ജലോ ഇന്ത്യൻ ചിത്രകാരന്മാർ രാജാ രവിവർമ്മ രബീന്ദ്രനാഥ് ടാഗോർ അമൃത ഷേർ ഗിൽ നന്ദലാൽ ബോസ് എം.എഫ്. ഹുസൈൻ കേരളത്തിലെ ചിത്രകാരന്മാർ കെ.സി.എസ്. പണിക്കർ ആർട്ടിസ്റ്റ് നമ്പൂതിരി ലതാദേവി എൻ ബി ഇതും കാണുക ചുമർചിത്രകല എണ്ണച്ചായ ചിത്രകല ജലച്ചായ ചിത്രരചന ഫോട്ടോറിയലിസം വീണാവാദനം അവലംബം പുറമെനിന്നുള്ള കണ്ണികൾ കേരള ചിത്രകല Archived 2017-07-13 at the Wayback Machine .
മലയാളം ഡോക്യുമെന്ററി വീഡിയോ ഭാഗം-1 മലയാളം ഡോക്യുമെന്ററി വീഡിയോ ഭാഗം-2
Further reading Painting എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Daniel, H. (1971).
Encyclopedia of Themes and Subjects in Painting; Mythological, Biblical, Historical, Literary, Allegorical, and Topical .
New York: Harry N. Abrams Inc. W. Stanley Jr. Taft, James W. Mayer, The Science of Paintings , First Edition, Springer, 2000.